উপজেলার কোণাখালী ইউপি চেয়ারম্যান দিদারুল হক সিকদার ও বিএমচর ইউপি চেয়ারম্যান বদিউল আলম বলেন, ভারি বর্ষণে মাতামুহুরী নদীতে ঢলের পানি বেড়ে যাওয়ার কারণে তাদের ইউনিয়নের ক্ষতিগ্রস্থ বেড়িবাঁধ হয়ে লোকালয়ে প্রবাহিত হচ্ছে নদীর পানি। এ অবস্থার কারণে ইউনিয়নের অনেক পরিবারের বসতবাড়িতে পানি ঢুকে পড়েছে। ফলে এসব এলাকার লোকজন নিরাপদ আশ্রয় হিসেবে বৃহস্পতিবার সকাল থেকে আঞ্চলিক মহাসড়কে পলিথিনের টাবু টাঙিয়ে আশ্রয় নিয়েছেন।